ข้าพเจ้า นางสาวทิพยาภา พิบูลย์ ขอชี้แจงรายละเอียด เรื่องร้องเรียน 5 ข้อ ดังนี้
          1. ข้าพเจ้ายืนยันว่าไม่ได้พบหรือพูดกับประชาชนคนใดเรื่องทวงเงินค่าอาหารทำการนอกเวลาเดือน ต.ค.66 ของฝ่ายโยธา จึงยืนยันว่าผู้ร้องทุกข์ไม่ได้เป็นบุคคลที่ได้พูดคุยกับข้าพเจ้าโดยตรงแต่อย่างใด และข้าพเจ้าขอหลักฐานยืนยัน วัน เวลาที่ผู้ร้องทุกข์แจ้งว่าข้าพเจ้าพูดเรื่องดังกล่าวกับตน และเข้าใจในความหมายตรงกัน
          2. เรื่องการตรวจสอบฎีกา ข้าพเจ้าปฏิบัติตามตามระเบียบ กทม. ว่าด้วยการรับเงิน การเบิกจ่ายเงิน ฯ        พ.ศ. 2555  ข้อ 82 ข้อ 83 ข้อ 85 และ ข้อ 86 (ขั้นตอนตรวจก่อนเบิกจ่ายเงิน) และทำการตรวจสอบ ตามข้อ 84    (ขั้นตอนตรวจหลังเบิกจ่ายเงิน )  ฎีกาใบเบิกเงินเลขที่  687/67 เป็นฎีกาเบิกเงินค่าอาหารทำการนอกฯ เดือนต.ค. 66 ฝ่ายโยธา  งานระบายน้ำฯ  พบว่ามีการเบิกเงินเกินแผนการปฏิบัติงานนอกเวลา จึงต้องคืนเงินส่วนที่เบิกเกิน เพื่อ      ส่งเงินงบประมาณให้ครบตามจำนวนที่เบิกเกินนั้น  แต่ ข้าพเจ้ายืนยันว่าไม่ได้พูดทวงเงินกับผู้ใดให้นำเงินมาคืนข้าพเจ้าโดยด่วน  เพราะทราบถึงความเดือดร้อนของคนงานดี  แต่มี จนท.ธุรการ ฝ่ายโยธา  มาปรึกษาเรื่องเบิกเงินเกินดังกล่าวจะแก้ไขปัญหาได้อย่างไรบ้าง จึงเคยพูดแนะนำกับ จนท.ธุรการโยธาผู้นั้นไปว่าให้หารือกับสำนักงบประมาณ กทม. ว่าสามารถแก้ไขอะไรได้บ้าง หากไม่ได้  ด้วยคนงานบางราย เดือดร้อนไม่สามารถหาเงินมาคืนได้ทันทีควรรอจนกว่าเงินเดือนของ ธ.ค.66 ออกก่อน  จึงนำเงินมาส่งคืนให้ครบจำนวนที่เบิกเกิน  
             3. วันที่ 7 ธ.ค. 66 เวลาประมาณ 16.40 น. มี จนท.ธุรการโยธา มาพบข้าพเจ้า ปรึกษาเรื่องคืนเงิน ตามความ ข้อ 2 และโทรศัพท์ให้ ข้าพเจ้าคุย กับ จนท.ฝ่ายโยธาเป็นผู้ชายอีกราย จนท.ในสายผู้นั้น เขาพูดถามว่า เขาขอส่งคืนเงินก่อน 40,000บาท ได้หรือไม่ เพราะเงินที่ต้องส่งคืนทั้งหมดประมาณ 60,000 กว่าบาท หรือจะนำเงินจำนวน 40,000 บาท    มาให้ข้าพเจ้าเก็บไว้ก่อนได้หรือไม่ เนื่องจากเขาไม่อยากเก็บเงินไว้เอง ข้าพเจ้าบอกไปว่าไม่ได้ เพราะไม่มีอำนาจเก็บรักษาเงิน  จนท.ในสายโทรศัพท์เขาย้ำว่าแต่เขาไม่อยากเก็บเงินไว้เอง  ข้าพเจ้าพูดตอบว่า ไม่ใช่เรื่องอยากเก็บหรือไม่อยากเก็บ แต่เงินต้องเก็บรักษาตามระเบียบ ฯ และข้าพเจ้าพูดกับ จนท.โยธาในสายโทรศัพท์ผู้นั้นให้ลองถามหัวหน้าฝ่ายโยธาได้หรือไม่ ว่ามีเงินจากรายการไหนสำรองก่อนหรือไม่ จนท.โยธาในสายฯ ตอบทันทีว่า ไม่มีหรอก เงินตั้ง20,000กว่าบาทฝ่ายไม่มีหรอก และมีพูดอะไรอีก แต่ข้าพเจ้าจับใจความไม่ได้เพราะสัญญาณไม่เสถียร ข้าพเจ้า              จึงแนะนำว่าให้ทำบันทึกข้อความส่งเงิน 40,000 บาท ให้คณะกรรมการรับ-ส่งเงินฝ่ายโยธาเก็บรักษาเงินนั้นไว้แทน  จนท.ในสายโทรศัพท์  พูดกลับมาว่าถ้าไม่รับจะนำเงินคืนคนงานให้หมด ครั้งที่ 1 ข้าพเจ้ายังไม่ได้ตอบ จนท.โยธา             ในสายโทรศัพท์ ถามต่อทันทีว่าฎีกาเบิกเงินค่าอาหารทำการฯ เดือน พ.ย. 66 ส่งได้หรือไม่   ข้าพเจ้าตอบว่า “ได้ แต่    ไม่ควรเบิกค่าอาหารฯเดือน พ.ย. 66 โดยไม่มีหลักฐานการนำส่งเงินคืนส่วนที่เบิกเกินของเดือน ต.ค.66                             ” ข้าพเจ้าขอยืนยันว่าไม่ได้พูดว่าถ้านำเงินส่งคืนไม่ครบจะไม่ตรวจฎีกาค่าอาหารทำการฯ พ.ย.66 ให้ข้าพเจ้าขอหลักฐานยืนยัน วัน เวลาที่พูด จนท.โยธาในสายโทรศัพท์  พูดย้ำอีกว่า ว่าถ้าไม่รับจะนำเงิน40,000 บาท นี้คืนคนงานให้หมดผมไม่อยากเก็บเงินไว้เอง ไม่อยากเก็บเงินไว้ 2-3ครั้ง ติดกัน  ข้าพเจ้าจึงพูดว่า “ขอไม่แสดงความคิด และขอไม่รับรู้ส่วนนี้” พร้อมรีบส่งคืนโทรศัพท์ให้จนท.ธุรการโยธาโดยไม่ได้ฟัง จนท.โยธาผู้นั้นพูดต่อ เขาพูดสิ่งใดต่อบ้างข้าพเจ้าวางโทรศัพท์ลงบนโต๊ะก่อนจึงไม่ทราบรายละเอียด  และข้าพเจ้าได้แนะนำให้ จนท.ธุรการโยธา   อีกรอบว่าควรทำบันทึกข้อความส่งเงินให้คณะกรรมการรับ-ส่งเงินของฝ่ายโยธา อย่างน้อย 3 ราย รับเงินและเก็บรักษาเงินไว้ในตู้เซฟแทน (พร้อมเปิดคำสั่งแต่งตั้งคณะกรรมการเก็บ รักษาเงิน ฝ่ายโยธาให้ดู ซึ่งมี 12 ราย) จนท.ธุรการโยธาได้ถ่ายรูปคำสั่งดังกล่าวไป การส่งเงินและการเก็บรักษาเงิน ตามความข้อ 3 ปฏิบัติตามระเบียบกระทรวงการคลัง ว่าด้วยการเบิกเงินจากคลัง  การรับเงิน  การจ่ายเงิน   การเก็บรักษาเงิน  และการนำเงินส่งคลัง  พ.ศ.  2562 ส่วนที่ 1 และส่วนที่ 2 และหมวด 8 การนำเงินส่งคลังและฝากคลัง   ส่วนที่  1 การนำเงินส่งคลังและฝากคลังของส่วนราชการ



-2-
           4. ฎีกาค่าอาหารทำการนอกเวลาฯ เดือนพ.ย. 2566 ได้ตรวจสอบแล้ว ณ วันที่ 8 ธ.ค.66 ฝ่ายโยธายังไม่ได้            ส่งฎีกาเบิกเงินมายังฝ่ายการคลังแต่อย่างใด
           5. การร้องเรียน/ร้องทุกข์ดังกล่าวข้าพเจ้าจำเป็นต้องร้องขอให้หัวหน้าหน่วยงานสืบหาข้อเท็จจริง ว่าผู้ใดเป็น   ผู้สื่อสารทำให้สารนั้นได้บิดเบือนจากความเป็นจริง  เพราะหากได้รับสารดังกล่าว ตามความ ข้อ 3  ไม่ชัดเจน หรือไม่เข้าใจความหมายอย่างถ่องแท้ ควรมาสอบถามโดยตรงให้ได้ความหมายที่แน่ชัดตรงกันก่อน ก่อนที่จะนำสารดังกล่าวไปสื่อสารต่อ  ทั้งนี้เพื่อให้เป็นกรณีตัวอย่างไม่ให้เป็นเยี่ยงอย่างที่ไม่ดี และพฤติกรรมของข้าพเจ้าขาดสำนึกการเป็นข้าราชการที่ดีจริงหรือไม่ เพราะเหตุการณ์ในครั้งนี้ทำให้ข้าพเจ้าเสื่อมเสียชื่อเสียงในหน้าที่การงาน ทำให้ข้าพเจ้าท้อแท้ขาดขวัญและกำลังใจในการทำงานอย่างยิ่ง ทั้งที่ปัจจุบันแบกรับภาระหน้าที่หนักจากผลกระทบที่อัตรากำลังว่าง 6 ตำแหน่ง
#1555 #bkkrongtook